Regele romilor, Daniel Cioabă, a anunțat că îl va da în judecată pe Patriarhul Daniel, acuzându-l de calomnie, pentru o declarație de-a acestuia, inventată de site-ul de umor Times New Roman.

Regele romilor a declarat, la România Tv, că a ajuns la această decizie după ce a văzut știrea pe Cotidianul.ro. Publicația însă a preluat în mod eronat o știre tip pamflet, prezentând-o drept una reală.

În articolul de pe TimesNewRoman, Patriarhul era citat astfel:

“Mă simt profund jignit”, a exclamat Patriarhul. “Dacă jurnaliştii CNN nu pot distinge între tinicheaua aurită pe care o poartă regele romilor şi aurul curat cu care am eu atâta grijă să mă îmbrac întru cinstirea Domnului şi venirea ploii, cine ştie ce alte gafe au mai făcut de-a lungul vremii. Când e gata Catedrala, au s-o prezinte drept palat ţigănesc din Buzescu de Teleorman doar fiindcă e la fel de mare, urâtă şi plină de turnuleţe?”

Etichete: times new roman